SR.020
SCHOUTSREKENINGEN ARA BRUSSEL
periode 1392
inv.nr. 2794

==============================================================
periode 15 augstus 1392 - 25 februari 1392 [int jair voirscr.]
==============================================================

020.1.1.1

Titelpagina ARA BRUSSEL REKENKAMERS ROLREKENINGEN 2794

===========================================================

020.1.1.2

Dit is die rekeninge JANS HEREN VAN MEGEN ende van HOEPS SCOUTHEIT VAN DEN BOSCH ende sijnre gesellen opten xv dach in augusti int jair ons heren M CCC XCII ende weder uytgaende opten xxv dach in februario int jair voirscreven - den dobbel mottoen voir i 1/3 gulden hollants ende vi groten, twee peters voir iii gulden, iii francken voir iiii gulden hollants gerekent

Dit is tontfaen JANS VAN GHEMERT ONDERSCOUTHEIT VAN DEN BOSCH binnen den tide voirscreven

inden irsten JAN VAN DEN WATER van mestrecken daer af gebetert om i gulden

stempel Archives du Royaume de Belgique

item CLAES VAN EYNDOVEN van wantalen voir die scepenen daer af geiffent om iii gulden
item JAN DIE VRIESE van mestrecken op THONIJS VAN DEN DOEREN daer af geiffent i gulden
item JAN DIE SLUTER om dat hi gequetst had JAN DEN SNIDER daer af gebetert iiii 1/3 gulden
item WOUTER BELLEN ZOEN om dat hi gequesset had JAN VAN DEN PETER daer af gebetert voir tfonnis om ii gulden
item WOUTER GERONX van eenen peene verboert 1 1/3 gulden
item COENKEN DIE PIJNRE van mestrecken gebetert i gulden
item GOESKEN DIE PIJNRE om dat hi geslagen hadde THIJSKEN DEN PIJNRE met eenre kannen daer af gebetert voir tfonnis ii gulden
item BYLANTS wijf aen gesproeken voir die scepenen van enen broecke van wantalen van x lb. daer af geiffent voir tfonnis iii gulden
item HEINE PELS aen gewonnen metten vonnis der scepenen x lb. daer af gebetert om vi gulden
item JAN JACOBS ZOEN aen gewonnen metten vonnis x lb. daer af gebetert om vi gulden
item MERTEN COP GOBYE aen gesproeken van wantalen voir die scepenen van x lb. daer af geiffent om iii gulden
item HENNEKEN JAN WECHTERS ZOEN van mestrecken op JAN PERMAN daer af gebetert om i gulden



item ROELKEN DIE MOELBER om dat hi geslagen had GODEKEN DEN BECKER met eenre kannen daer af gebetert ii gulden
item GODEKEN ANDRIES aen gesproken van enen broecke van x lb. daer af geiffent voir tfonnis om iiii gulden
item PAUWELS DIE MANDEMEKER van mestrecken op CEELKEN DIE MANDEMEKER daer af gebetert i gulden
item PETER PANCRAES om dat hi geque(t)st had PETER DIE LEUWE daer af gebetert om iii 1/3 gulden
item DIRC UTER WAGEN om dat hi opte zegelier/zegeleer vanden wolle werke gesproken hadde om dat sij sijn laken gecalengiert hadden daer af gebetert biden scoutheit vanden Bosch om xl gulden
item RUTGER VAN AUDENHOVEN HEIN GODERTS ZOENS ZOEN van enen peene verboert x gulden
item HERMAN PLAETMEKERS aen gesproken van x lb. daer af gebetert voir tfonnis iii gulden

=============================================================

020.1.1.3

Summa xcvii 1/3 gulden

MASELANT
Dit is dat ontfaen MOEDELS VAN DER DONC SCOUTHEIT VANDEN MASEN binnen den tid voirscreven

OSS
item JAN SENSEN ZOEN om dat KATELIJN BERNT CUPERS dochter van Litoyen aen sijn goet hadde doen richten met enen scepenenbrief van Os van eenre zuenen van hoeren doden zoen dair ic hem af aen seyde dat hi broechechtich weer van tweewarven drie marken dair af geiffent voir den vonnisse om vi gulden

BERCHEN
item MACHIEL HANNEN ZOEN om dat sijn wijf den vorster keerde ende weerde dat hi daer niet panden en mochte van sheren wegenin sijn huys daer af geiffent voer den vonnisse om iii gulden

HEES
item vanden GESWOREN VAN HEES van WELLEN DIDDERICSZOEN ende RLOF DIDDERICS ZOEN ende hoirren gesellem om dat sij hoire beesten int velt hadden laten gaen daer si metten heer selve coiren op hadde doen legghen ende die coiren selve weder af leechden buten oerlof vanden heer daer af geiffent biden scoutheit vanden Bossche om xl gulden

============================================================

020.1.1.4

BERLIKEM
item GERIT MONT van coiren gebroect inden velde daer af geiffent om vi gulden




NYSTELRE
item GERART VAN GHIERSBERCH om dat hi uyt den palen van brabant was gaen meyen dat daer verboden was biden scoutheit, den scepenen ende by den gesworen aldaer daer af geiffent om ii gulden
item DIDDERIC PLASSART ende BYTS VAN CRUYSBERGHEN om dat sij hoer hande geslagen hadde aen HEYNEN TYMMERMANS erve dat hi den here claeghede ende sprac se daer voir aen int recht daer sij vellich af bleven int recht daer af twewarven drie marcken dair voir vi gulden
item van HEINEN PETER TYMEMRMANS ZOEN om dat hi int recht voir die scepenen aldaer vellich bleef van erftalen daer af geyffent om iii gulden
item METTE PETER TYMMERMANS dochter om dat sij scaren vanden lande getrect hadde dat van sheren wegen beset was daer af geiffent om i gulden

==============================================================

020.1.1.5

DIE EYGHEN
item van HEINEN VAN ORTHEN om dat hi VRANCKEN VAN ROSMALEN dief scaut ende seyde mede dat woude hi op sijn lijf waer maken daer ic hem voir die scepenen af betuechde - daer af geyffent voir den vonnisse om x gulden

LITOYEN
item PETER ene JAN OTTEN ZOENE VANDER GRAFT van enen doetslage dien sij gedaen hadden aen JAN PETER BYEKENS SOEN van Litoyen ghebetert biden scoutheit vanden Bosch om l gulden
item GERART MUYKENS SOEN ende WILLEM sijn brueder van enen doetslage die sij gedaen hadden aen CELEN VAN OS daer af gebetert biden scoutheit vanden Bossche om ii C gulden

MAREN
item ZEGHER VAN WORDRAGEN om dat hi geloeft hadde voer den heemraet op een peen van xi gulden twee vaecke dijcs goet te maken binnen enen ghenoemden tide des hi niet en dede gelijc dat hi geloeft hadde - hem daer af met des heemraets vonnisse af ghewonnen xi gulden

GROET LYT
item JAN COLNE van quaden gewichte geiffent biden scoutheit vanden Bosch te samen om x gulden daer af te mijnre vrouwen deel v gulden
item ART SCHAET/SCHAEC vanden selven geiffent om viii gulden daer af mijnre vrouwen deel iiii gulden
item JAN UTEN GASTHUSE vanden selven geiffent om iiii gulden daer af mijnre vrouwen deel ii gulden
item PETER COP om dat sijn zester dair hi sijn coeren mede mat niet gerecht en was geiffent om iiii gulden daer af mijnre vrouwen deel ii gulden

Summa iii C (?) gulden ende enen gulden




020.1.1.6

Dit is tontfaen JAN WIJFLETS SCOUTHEIT VAN PEDELANT binnen den tide voirscreven

PEDELANT

RODE
item HERMAN LEYTEN eckers verreect op hem metten vonnisse van broecken inden gedinge vi gulden

ERPE
item METTE ROLOFS dochter VAN MERLAER van erftalen geiffent voer den vonnisse om ii gulden

VECHEL
item die SCEPENEN VAN VECHEL om dat sij den scoutheit vonnisse weygherden te wijsen daer af geiffent biden scoutheit vanden Bosh om l gulden welke yseninge si liever hadden dan vonnis ende recht ende daer om baden doen hen die scoutheit aen gesproken hadde int recht

SCIJNDEL
item HEINE VAN ESSCHE van versetenen geboden gebetert i gulden
item RYCOUT WILLEMS ZOEN vanden selven gebetert i gulden
item RYCART WILLEMS ZOEN metten lesten vonnis vervolghet daer af gebetert viii gulden

BAKEL
item ARNT VAN DEN NOELE van broecken die hi brac om dat hi goet hadde doen besetten ende van dien zaken yssende buten den here daer af geiffent voer tfonnis om 1 1/3 gulden

===========================================================

020.1.1.7

item GHIBEN kinder VANDEN LAERE van broecken die sij broecken op der heyden geiffent i gulden
item LOYEVANDER PAPENRIJT vanden selven geiffent i gulden

WETTEN  NUENEN
item WOUTER TERLINC om dat hi eens ander mans coeren en wech voerde daer af geiffent voir tfonnis om 1 1/3 gulden
item GODEKEN VAN VAERLAER om dat hi niet en hielt tghebot vander maten daer af geiffent voir tfonnis 1/3 gulden
item WILLEM SMACHS SOEN vanden selven geiffent 1/3 gulden
item HENKEN KORSTIAENS van erftalen geiffent voir den vonnis ii gulden

NEDERWETTEN
item CLAES ZEGER van enen wilcoer geiffent om i gulden







ZOEMEREN
item JORDENS SOEN van enen onrechten aenvanc van enen boem geiffent om ii gulden
item LYSBET BLOYS dochter van wantalen int gedinge 1 1/3 gulden
item HEILWICH SCOEMEKERS vervolget metten lesten vonnisse i gulden

=============================================================

020.1.1.8

Summa lxxxi 1/3 gulden

==============================================================

020.1.1.9

Dit is tontfaen HUBRECHTS BAC SCOUTHEIT VAN KEMPELANT binnen den tide voirscreven

OERSCOT
item BLIJNDE WILLEM van enen coere opte gemeynt van torf uyt te voeren geiffent biden scoutheit vanden Bosch om x gulden tot mijnre vrouwen deel daer af v gulden
item HEILWICH BITTUS (?) vanden selven geiffent biden scoutheit vanden Bosch om iiii gulden daer af te mijnre vrouwen deel ii gulden
item JAN VAN ENGLANT vanden selven geiffent om iiii gulden tot mijnre vrouwen deel ii gulden
item HEIN LENSSCHART om dat hi een coe geseyt hadde sijn te maken die den heer verboert was ende daer hi vellich af bleef geiffent om x gulden te mijnre vrouwen deel daer af v gulden

EERSEL
item WILLEM TOTWEVER om dat hi garen tot Loen gestolen had ende om dat hi tegen NIJS VANDER MOELEN heymelic gesproken hadde die mijnre vrouwen viant was ende dat niet voert en brachte daer af te samen gebetert om xx gulden
item HEIN KEERWEDER ende GHISEBRECHT sijn zoen met ludics brieven dat recht gekeert dair af si die scoutheit vanden Bosch aen dede spreken met recht voir die scepenen aldaer waer af sij broecheftich gewijst worden daer af geiffent biden scoutheit voirscreven om xl gulden
item STEVEN WELLENS om dat hi enen knecht gesteken hadde met enen horter geiffent biden scoutheit vanden Bosch om xxii gulden
item JANNES tsHERTOGEN ende HEIN sijn soen om dat si enen man sijn hoij ontfoert hadden ende om dat Hein JAN KANNART met enen horter gesteken hadde daer af geiffent te samen biden scoutheit vanden Bosch om xxv gulden
item HEIN ARNTS POERTERS ZOEN om dat hi enen staf genomen hadde die sijn niet en was ende daer af bedragen geiffent xv gulden




BLADEL
item CLAESKEN COCS ZOEN om dat hi tegen den MOELNER VAN POSTEL gestolenen rog gecoft hadde daer af hi ysseninge begeerde voer die scepenen aldaer geiffent by den scoutheit vanden Bosch om xx gulden
item JAN RUTTEN ende sijn wijf vanden selven daer af si oec ysseninge begeerden ende en gheen recht voir die scepenen aldaer daer af geiffent biden scoutheit vanden Bosch om xx gulden
item ART VAN ROETEN ende sijn wijf vanden selven daer af sij oec ysseninge begeerden voir die scepenen aldaer daer af geiffent by den scoutheit vanden Bosch om xl gulden
item HERMAN DIE CUPER vanden selven daer hi oec ysseninge liever af hadde dan recht dair af geiffent biden scoutheit vanden Bosch om x gulden
item JAN MERSMAN om dat hi een wijf ende enen man bi nacht ende bi ontide in hoer huys gequesset hadde daer af geiffent biden scoutheit vanden Bosch om xx gulden

Summa ii C xlvi gulden

===========================================================

020.1.1.10

OESTERWIJC

Dit is tontfaen HENRIC BOEFS SCOUTHEIT VAN OESTERWIJC binnen den tide voirscreven

item WOUTER VAN HAREN, WILLEM sijn brueder, ART BROC, GODEN BRABANTS, CLAES VAN LAERVEN, WOUTER PEYNENBORCH/POYNENBORCH, JAN BROC, HENNEKEN GYLIS, APPEL VAN LUCEL, EMKEN ROLOFS, GODEN PEYNENBORCH/POYNENBORCH, JAN SIBBEN, ende JAN DIE BEER om dat sij hoer beesten weder genomen hebben met cracht ende gewande sonder den heer die hen af gescut waren daer af geiffent biden scoutheit vanden Bosch om ii C gulden
item GOEDEN DIE BRUYNE om dat hi sinen weerde sijn gelaech ontdagen hadde daer af geiffent om x gulden
item GERIJT BUCKINC van enen wilcoer gebetert xv gulden
item HAN VONCKEN/BONCKEN van gevecht gebetert om iiii gulden
item HAN EF van kooren gebroect x gulden

BEKE [Hilvarenbeek]
item van somegen vanden geburen van Beke om dat sy niet betalen en wouden mijnen vrouwen gelt van Brabant dat hoer  JAN BORCHMAN (?) geloeft had voer die geburen van Beke om een bedwongen (?) gemael ende een bedwongen grutgelt te weder.....by ongerechten (?) informacien van PETER MEESTER DIJRCS gedaen  waer af JAN BORCHMAN die gebure int recht aensprac ende ......metten vonnis daer die gebure inr recht tegent tfonnis seechden ende broeceftich gewijst worden geiffent om tot deser tijt te samen om iii C ende enen gulden in mijnre vrouwen deel clxxvj gulden

Summa iiii C gulden xiiiij gulden




Summa summarum van alden ontfaen des scoutheit ende sijnre gesellen xi C gulden xcij gulden

=============================================================

020.1.1.11 

Dit is dat uytgeven JANS heren  van Megen scoutheit voirs. binen den tide voirscreven

inden irsten den JONCHEER VAN CLEVE by bevele mijnre vrouwen brieven C reyale maken ij C gulden
item ALARDE VAN MAMEREN bi bevele mijnre vrouwen ende des drossaerts daer om hi mijnre vrouwen hulpen waert enen henxt gecoft om lxvi gulden
item enen bode geseint met HEREN ARNTS VAN HOEMEN ontsegghe brieven in Brabant te teergelde i gulden
item PETER VAN HALLE by bevele mijnre vrouwen brieven xx francken maken xxvij gulden vi groten
item gereden by bevele mijnre vrouwen brieven tot Stochem om HENRIC VAN PAREWEYS ende HEREN ADAEM VAN BERCHEN te spreken van mijnre vrouwen wegen met xxvi perden verteert xxxviii gulden

============================================================

020.1.1.12

item van sHEREN cost VAN DER LECKE ende HEER HENRIC VAN DER LECKE by bevele mijnre vrouwen brieven lxvi gulden
item BUEVELIJN den messagier tot enen perde by bevele mijnre vrouwen brieven xxv mottoen maken xxj gulden xii groten
item gereden bi bevele mijnre vrouwen brieven inden lande van Gelren om enen orbar verteert xii gulden
item bi bevele mijnre vrouwen brieven van cost sHEREN VAN DER LECKE, des drossaerts ende des JONCHEREN VAN CRAENDONCK lxi gulden
item bi bevele mijnre vrouwen brieven JACOB VAN VLADERACKEN vi francken maken viii gulden
item tot Bruessel gereden bi bevele mijnre vrouwen brieven verteert x gulden
item den drossaert bi bevele mijnre vrouwen brieven van sinen wedden lx rijnsch  [reyale doorgehaald]  maken lxxv gulden xv vleems groten
item voir minen solarijs lx reyale maken lxxv gulden
item ART VAN SCINDEL minen clerc voir sinen solarijs vi reyale maken ix gulden
item enen vrient van verbodingen een pert gegeven gecoft om xxv gulden
item den selven te teergelde x gulden
item enen vrient die daer op wachte te teergelde xii gulden
item enen bode ende waerds men te seinden ondertusschen te teergelde vi gulden
item by bevele mijnre vrouwen brieven JAN RYKART C gulden
item des JONCHEREN VAN CLEVE sinen cost doen hijt tgelt haelde v gulden

Summa vii C lxxvii gulden

==============================================================

020.1.2.1

Dit is dat uytgeven JANS VAN GHEMERT voirs. binnen den tide voirscreven

inden irsten PETERKEN gereden met mijnre vrouwen brieven aen den HEREN VAN BERGEN OPTEN ZOOM ende VAN DER LECKE ende aen den scoutheit vanden Bosch xviii dage in augusto iii gulden
item CLAES VAN KEENT gereden mit mijnre vrouwen brieven te Grave aen JAN HEER VAN KUIJC xx dage in oechstmaent ii francken maken iij gulden vi groten
item THIJSKEN VAN DEN BOSCH gereden mit mijnre vrouwen brieven aen den scoutheit vanden Bosch, aen HEREN ARNDE VAN HOEMEN ende voert aen den HERTOGE VANDEN BERGHE xix dage in septembris iiii francken maken v gulden xii groten
item BURSKEN messagier geseint met mijnre vrouwen brieven aen den scoutheit vanden Bosch aen den HERTOGE VAN GELRE ende aen HEREN JAN VANDEN VELDE op sente Michiels dach v francken maken vj gulden vi groten
item HEINEN VAN KEENT messagier geseint met mijnre vrouwen brieven aen den scoutheit vanden Bosch vii dage in octobris ii francken maken iij gulden vi groten
item JAN DIE GOUTSMIT messagier geseint met mijnre vrouwen brieven aen den HEER VAN DIEST ende aen den scoutheit vanden Bosch ix dage in octobris ii francken maken iij gulden vi groten
item HENNEKEN VAN COUDENBERGHE geseint met mijnre vrouwen brieven aen den JONCHEER VAN KUIJC xvi dage in octobris ii gulden
item HENNEN DEN GOUTSMIT messagier geseint met mijnre vrouwen brieven te Rijxstel aen HEREN DIRC DEN ROVER xxv dage in octobris ii francken maken iij gulden vi groten
item ERTKEN STOCKELMAN gereden met mijnre vrouwen brieven aen den JONCHEER VAN KUYC xix dage in octobris iii francken maken iiii gulden
item BUEVELIJN messagier geseint mit mijnre vrouwen brieven aen den scoutheit vanden Bosch xiii dage in novembris ii francken maken iij gulden vi groten
item THIJSKEN SCILDEKEN geseint aen den scoutheit vanden Bosch iii dage in decembris ii francken maken iij gulden vi groten
item ZOTTEKEN geseint met mijnre vrouwen brieven aen JAN VAN BRUHEZE tot Helmont iiii dage in januario ii gulden
item ERNTKEN STOCKELMAN messagier van twee dagen afterstelle dat hi geseint was aen den JONCHEER VAN KUYC iiii dage in januario i francke maken i gulden xii groten
item ERNTKEN STOCKELMAN geseint met mijnre vrouwen brieven aen den scoutheit vanden Bosch viii dage in januario ii francken maken iij gulden vi groten
item THIJSKEN VANDEN BOSCH doen die scoutheit tot Bruessel ontboden waert mit mijnre vrouwen brieven op sente Symon ende Juden avont ii francken maken iij gulden vi groten
item GEERT TAELMAN geseint met mijnre vrouwen brieven te Liere, te Herentals, ten Bossche x dage in februario ij francke maken ii gulden
item BUERSKEN messagier geseint met mijnre vrouwen brieven aen die JOFFROU VAN MEGEN xi dage in februario ii francken maken iij gulden vi groten

===========================================================

020.1.2.2

Summa vanden cedulen L gulden xii groten

item den JONCHEER VAN CLEVE van sinen renten die hem verschenen waren te bamis nu lest leden xxv reyale maken xxxviij gulden
item ENGELKEN mijns JONCHEREN knecht VAN CLEVE doen hi tgelt haelde betaelt voir sinen cost bi bevele van mijnre vrouwen brieven v gulden

Summa xliiij gulden

============================================================
  
020.1.2.3

Dit is dat uytgeven MOEDELS VAN DER DONC SCOUTHEIT VANDER MASEN binnen den tide voirscreven

inden irsten metten scoutheit vanden Bosch ende met sinen gesellen ende metten scutten van Os gehauden op Slaepbroec inden lande van Herpen op mijnre vrouwen viande - aldaer betaelt voer den scutten cost by bevele des scoutheit vanden Bosch 1/3 of 1/2 gulden vi groten
item bi bevele des drossaerts ende des scoutheit vanden Bosch gegeven van cost des drossaerts voirs. ende sijnre gesellen gedaen tot HERMAN VENBOSCHS viiij gulden
item den hancdief van sinen cost ende leon dat hi DIDDERIC VAN EYLLE proevede ende daer over richte te samen iii gulden vi groten
item noch den selven van enen gerichte over CLAES DEN SMIT van Boemel ii gulden
item enen man die nu verbodinge pleecht te doene van mijnre vrouwen vianden gegeven tot enen perde x gulden
item noch den selven tot teergelde ende van sinen cost als hi tot mi comt te samen [gerekent] iiiij gulden
item den JONCHEER VAN CLEVE van sinen renten die hem verschenen waren tot bamis nu lest leden xxv reyale maken xxxviij gulden
item ENGELKEN mijns JONCHEREN knecht VAN CLEVE doen hi tgelt haelde betaelt voir sinen cost v gulden
item van ALARTS cost VAN MAMEREN ende sijnre knechte met hoeren perden gedaen tot Os doen hi mijnre vrouwen hulper gewoerden was betaelt bi bevele des scoutheit vanden Bosch te samen gerekent xii gulden v groten
item vanden lijfpensie van Oesterwijc als vanden termine van sente Lambrechts misse xx peter maken xxx gulden

Summa cxxiii gulden xvii groten




020.1.2.4

Dit is dat uytgeven JANS VAN WIJFLET SCOUTHEIT VAN PEDELANT binnen den tide voirscreven

inden irsten van verbodinghen doen die JONCHEER VAN HIJNSBERGE over was Liesel vi gulden
item den JONCHEER VAN CLEVE van sinen renten die hem verschenen op bamis lest leden xxv reyale maken xxxviij gulden
item ENGELKEN mijns JONCHEREN knecht VAN CLEVE van sinen cost gedaen doen hi tgelt haelde v gulden
item vanden lijfpensie van Oesterwijc als vanden termine van Sente Lambrechtsmisse xx peter maken xxx gulden

Summa lxxviiij gulden

=============================================================

020.1.2.5

Dit is dat uytgevn HUBRECHT BACS SCOUTHEIT VAN KEMPELANT binnen den tide voirscreen

item den JONCHEER VAN CLEVE van sinen renten die hem verschenen waren te bamis lest leden xxv reyale maken xxxviij gulden
item ENGELKEN des JONCHEREN knecht VAN CLEVE van sinen cost dien hi dede doen hi tgelt haelde v gulden
item vanden lijfpensie tot Oesterwijc als vanden termine van sente Lambrechtsmisse xx peter maken xxx gulden

Summa lxxiij gulden

Dit is dat uytgeven HENRIC BOEFS SCOUTHEIT VAN OESTERWIJC binnen den tide voirscreven

inden irsten den JONCHEER VAN CLEVE van sinen renten die hem verschenen te bamis lest leden xxv reyale maken xxxviij gulden
item ENGELKEN des JONCHEREN knecht VAN CLEVE van sinen cost doen hi tgelt haelde v gulden
item vanden lijfpensie tot Oesterwijc als vanden termine van Sente Lambrechtsmisse xx peter maken xxx gulden

Summa lxxiii gulden

=============================================================

020.1.2.6

Summa summarum van alden uytgeven des scoutheit ende sijnre gesellen xii C gulden xvi gulden xxix groten
Summa vanden ontfaen xi C xcij gulden
Rest blijft mijn vrouwe den scoutheit sculdich xxv gulden xi groten 

==============================================================




020.1.2.7

xcii  stempel 2794  etiketten 2794 en 969  geschreven no. 2794

==============================================================

             EINDE VAN DIT INVENTARISNUMMER

==============================================================



